Að auki sinna margir af okkar almennu tannlæknum börnum og í þeim tilvikum þegar þörf er á áliti sérfræðings , þá felst mikið öryggi í að hafa þá undir sama þaki til að veita ráðgjöf . Þessi teymisvinna hefur gefist afar vel . Fyrsta heimsókn skiptir miklu máli Við mælum með að fyrsta heimsókn eigi sér stað um tveggja og hálfs árs aldur . Afar mikilvægt er að fyrsta heimsókn barns til tannlæknis sé jákvæð og snýst fyrsti tíminn að miklu leyti um að skapa traust . Við höfum langa reynslu af meðhöndlun barna og beitum ýmsum aðferðum til þess að leggja grunninn að þessu trausti á milli barns og tannlæknis . Móttakan er hönnuð með þarfir barna í huga , við eigum gnótt af límmiðum og verðlaunaskápurinn er sannarlega veglegur ! Sérmenntaðir barnatannlæknar sinna fyrst og fremst börnum til 18 ára aldurs , en einnig falla þar undir börn og fullorðnir með sérþarfir , fötlun , þroskaskerðingu eða önnur sérhæfð vandamál , svo sem tannlæknahræðslu . Hafðu samband við okkur í síma , frá 8:30 - 16:00 .